《海棠春》
清代·汪玉轸

无端一夜东风骤。便吹得、杏花消瘦。待等小桃红，是晚春时候。

惜花心事花知否。看镜里、双眉长皱。花信一番番，只芳年难又。

作者简介：江苏吴江人，字宜秋，号小院主人。陈昌言妻。家贫，夫外出五年，操持家务，抚养儿女，赖刺绣得衣食。工诗善书，袁枚、郭麟皆予好评。有《宜秋小院诗钞》。卒年五十二。